1. **SO 002 OPORNÉ MÚRY**

Oporné múry sú navrhnuté okolo spevnených plôch pre stavebný odpad a zber biologicky rozložiteľného odpadu. Oporné múry sú navrhnuté z betónových „LEGO“ blokov rôznych rozmerov. Takéto betónové bloky sú stavebné prvky z betónu v tvare kvádra so zámkom, ktoré do seba zapadajú ako kocky stavebnice. Zámok je tvorený kónickými výstupkami na hornej ploche a rovnakým vybraním na spodnej ploche bloku.

Dĺžka múru na dlhšej strane je 35,6 m, táto strana je na koncoch ukončená zahnutím do tvaru L. Dĺžka zalomenia je 1,6 m. V strede dĺžky sa na oporný múr napája kratší oporný múr oddeľujúci spevnené plochy. Dĺžka múru je 13,2 m. Výška oporných múrov je 1,6 m. Celkovo sú ukladané na seba 4 rady betónových blokov. Presný tvar viď výkres pôdorysu a pohľadov.

Celkovo oporný múr tvorí 109 ks betónových blokov rozmerov 1,6x0,4x0,4 m (d\*š\*v), 16 ks betónových blokov rozmerov 1,2x0,4x0,4 m (d\*š\*v) a 9 ks 0,8x0,4x0,4 m (d\*š\*v).

Betónové bloky budú ukladané na základové konštrukcie a betónovú spevnenú plochu. Základy tvoria základové pásy šírky 800 mm výšky 700 mm. Presná špecifikácia viď časť statika.

Vypracoval: Ing. Michal Klenovič

Kontroloval: Ing. Peter Fülöp

V Šali 06/2022